ΓΡΑΠΤΗ ΕΡΩΤΗΣΗ E-2982/02

υποβολή: Rosa Migulez Ramos (PSE) προς την Επιτροπή

(23 Οκτωβρίου 2002)

Θέμα: Μέτρα για τη μείωση των ατυχημάτων στην αλιεία

Το Ευρωπαϊκό Κοινοβούλιο ενέκρινε στις 5 Απριλίου 2001 ένα ψήφισμα σχετικά με την ασφάλεια και τα ατυχήματα στις αλιευτικές δραστηριότητες(1) στην παράγραφο 2 του οποίου ζητούσε από την Επιτροπή να εκπονήσει προτάσεις οδηγίας για την προετοιμασία κοινοτικού κανονιστικού πλαισίου, το οποίο θα ρυθμίζει και θα διασφαλίζει τις συνθήκες ασφάλειας των πλοίων που εξαιρούνται από τις οδηγίες 93/103/ΕΚ και 97/70/ΕΚ.

Σκοπεύει η Επιτροπή να παρουσιάσει κάποια σχετική πρόταση·

Με ποιο τρόπο πιστεύει η Επιτροπή ότι μπορεί να προωθηθεί η ασφάλεια των αλιευτικών σκαφών μικρότερου μήκους·

(1) ΕΕ C 21 E της 24.1.2002, σελ. 359.

Απάντηση της κ. Διαμαντοπούλου εξ ονόματος της Επιτροπής

(18 Δεκεμβρίου 2002)

Η Επιτροπή προτίθεται να αξιολογήσει την πρακτική εφαρμογή της οδηγίας 93/103/ΕΚ του Συμβουλίου της 23ης Νοεμβρίου 1993 σχετικά με τις ελάχιστες προδιαγραφές ασφάλειας καιγείας κατά την εργασία στα αλιευτικά σκάφη (13η ειδική οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ)(1) στα κράτη μέλη. Η Επιτροπή θα καταρτίσει έκθεση βάσει των αποτελεσμάτων αυτής της αξιολόγησης και των εθνικών εκθέσεων πουποβάλλουν οι αρμόδιες αρχές των κρατών μελών, όπως προβλέπεται στο άρθρο 13, παράγραφος 4 της εν λόγω οδηγίας. Η έκθεση αυτή θαποβληθεί στο Κοινοβούλιο, το Συμβούλιο, την Οικονομική και Κοινωνική Επιτροπή και τη συμβουλευτική επιτροπή για την ασφάλεια, τηνγιεινή και την προστασία τηςγείας.

Ενδεχόμενη πρόταση επέκτασης του πεδίου εφαρμογής της οδηγίας 93/103/ΕΚ μπορεί να εξετασθεί στο πλαίσιο της κατάρτισης από την Επιτροπή της προαναφερόμενης έκθεσης σχετικά με την πρακτική εφαρμογή.

Όσον αφορά την οδηγία 97/70/ΕΚ του Συμβουλίου της 11ης Δεκεμβρίου 1997 για θέσπιση εναρμονισμένου καθεστώτος για τα αλιευτικά σκάφη μήκους 24 μέτρων και άνω(2), το πεδίο εφαρμογής της, όπως δείχνει ο τίτλος της, περιορίζεται στα σκάφη μήκους 24 μέτρων και άνω.

Στο πλαίσιο της μεταρρύθμισης της κοινής αλιευτικής πολιτικής (ΚΑΠ), η Επιτροπή προτείνει να συνεχισθεί η συγχρηματοδότηση για επενδύσεις στην ασφάλεια επί των σκαφών, ανεξαρτήτως του μεγέθους του πλοίου, εφόσον οι επενδύσεις αυτές δεν συνεπάγονται αύξηση των αλιευτικών δραστηριοτήτων.

Κατόπιν πρότασης της Επιτροπής, η Ένωση έχει εκδώσει ένα σημαντικό νομοθετικό πλαίσιο με σκοπό τη βελτίωση των συνθηκώνγείας και ασφάλειας των εργαζομένων σε πλοία μικρότερου μήκους.

Συναφώς πρέπει να αναφερθούν η οδηγία 89/391/ΕΟΚ του Συμβουλίου της 12ης Ιουνίου 1989 σχετικά με την εφαρμογή μέτρων για την προώθηση της βελτίωσης της ασφάλειας και τηςγείας των εργαζομένων κατά την εργασία(3), οι ειδικές οδηγίες 90/269/ΕΟΚ του Συμβουλίου της 29ης Μαΐου 1990 σχετικά με τη χειρωνακτική διακίνηση φορτίων που συνεπάγεται κινδύνους για τη ράχη και την οσφυϊκή χώρα των εργαζομένων(4), 89/655/ΕΟΚ του Συμβουλίου της 30ής Νοεμβρίου 1989 σχετικά με τη χρησιμοποίηση εξοπλισμού από τους εργαζομένους κατά την εργασία τους(5) όπως τροποποιήθηκε με την οδηγία 95/63/ΕΚ του Συμβουλίου, της 5ης Δεκεμβρίου 1995(6), 89/656/ΕΟΚ του Συμβουλίου της 30ής Νοεμβρίου 1989 σχετικά με τη χρήση από τους εργαζομένους εξοπλισμών ατομικής προστασίας κατά την εργασία(8), καθώς και η οδηγία 92/29/ΕΟΚ του Συμβουλίου της 31ης Μαρτίου 1992 σχετικά με τις ελάχιστες προδιαγραφές ασφάλειας καιγείας για την προώθηση βελτιωμένης ιατρικής περίθαλψης στα πλοία(7).

(1) ΕΕ L 307 της 13.12.1993.

(2) ΕΕ L 34 της 9.2.1998.

(3) ΕΕ L 183 της 29.6.1989.

(4) ΕΕ L 156 της 21.6.1990.

(5) ΕΕ L 393 της 30.12.1989.

(6) ΕΕ L 335 της 30.12.1995.

(7) ΕΕ L 113 της 30.4.1992.

(8) ΕΕ L 393 της 30.12.1989.